**SVET STARŠEV**

**GIMNAZIJE ŠENTVID**

Ljubljana, 13. februar 2023

**V A B I L O**

Vabimo vas na 2. redno sejo Sveta staršev Gimnazije Šentvid v šolskem letu 2022/23, ki bo

**v torek, 21. februarja 2023, ob 17. uri**

**v veliki predavalnici (stranski vhod)**

**Predlagan je naslednji dnevni red:**

1. Pregled zapisnika prejšnje seje
2. Zaključek 1. ocenjevalnega obdobja v šolskem letu 2022/23
3. Odzivi z roditeljskih sestankov
4. Razno

Na sejo so vabljeni tudi vodje strokovnih aktivov.

Lep pozdrav,

Predsednik Sveta staršev:

Aleš Gros, l.r.

**Zapisnik 2. seje Sveta staršev, ki je bila 21. februarja 2023 ob 17. uri v veliki predavalnici**

Prisotnih je bilo 18 predstavnikov staršev, 7 profesorjev - vodij strokovnih aktivov in ravnatelj. Lista prisotnosti je v arhivu.

1. Pregled zapisnika prejšnje seje

Zapisnik je bil poslan takoj ko je bil napisan, upoštevane so bile pripombe in je bil tudi objavljen. Ravnatelj je povedal, da je bila na seji učiteljskega zbora 14. 11. 2022 razprava v zvezi s predlogi izraženimi na seji Sveta staršev. V primeru popravljanja posameznih ocen se v Lopolis vpišeta obe oceni, a je prvotna (slabša) ocena posebej označena (zapisana z manjšim fontom). O upoštevanju teh ocen pri zaključevanju presodi profesor. Pomembno je, da so dijaku o vseh pravilih ocenjevanja obveščeni že na začetku šolskega leta. Dodatne diskusije ni bilo.

1. Delo in uspeh v 1. ocenjevalnem obdobju v šolskem letu 2022/23

Ravnatelj je predstavil delo in uspeh v 1. ocenjevalnem obdobju. Uspeh je bil primerljiv z uspehi v preteklih letih. Število odličnjakov (ki bi bili odlični, če bi se ob polletju zaključeval splošni uspeh) je 65,kar precej boljši kot lani, ko je bilo 54 odličnih in tudi sicer najvišje število doslej. To priča, da imamo na šoli čedalje večjo skupino visoko sposobnih in motiviranih dijakov, ki jim je potrebno posvetiti vso pozornost. Sicer pa je uspeh v 1. letniku rahlo slabši kot uspeh v lanskem šolskem letu (v 1. oddelkih letnika opažamo velike razlike med posameznimi osnovnimi šolami, predvsem v predelani snovi in poznavanju učnih navad in strategij učenja). Uspeh v 2. in 3. letniku je rahlo boljši, v 4. letniku pa precej boljši kot lani. Zlasti uspeh v 4. letniku kaže na generacijo, za katero lahko na maturi pričakujemo visoke rezultate.

1. Odzivi z roditeljskih sestankov
2. Razno

V sklopu diskusije, predstavitve dela in uspeha v 1 ocenjevalnem obdobju, odzivov na roditeljske sestanke in točko razno, so se razvila naslednja vprašanja:

* V naslednjem letu ravnatelju poteče mandat. Zato je svet šole začel z postopkom za razpis. Na seji je bil razložen postopek in tudi obveza sveta staršev, saj le ta mora podati mnenje o kandidatih.
* V naslednjem letu se trenutnemu predsedniku sveta staršev izteče mandat, zato je že na tej seji pozval k razmisleku o novem predsedniku za naslednje obdobje
* Prilagoditev mature (zaradi Covid obdobja, v katerem je potekal pouk četrtošolcev)

Ravnatelj je razložil prilagoditve mature za letošnje maturante. Predvsem gre za prilagoditve pri esejskih nalogah in sicer s povečanjem izbirnosti pri ponujenih naslovih esejev. Pomembna je tudi prilagoditev ustnih izpitov, kjer so strokovni aktivi oziroma posamezni profesorji izločili približno 15% vprašanj oziroma izpitnih listkov. O izločenih vprašanjih so bili četrtošolci že obveščeni, ravno tako o ostalih prilagoditvah.

Prav tako je bilo pojasnjeno, da se v tem trenutku za dijake sedanjega 3. letnika ne planira prilaogoditev.

* V prvem ocenjevalnem obdobju je pri določenih predmetih odpadlo veliko število ur, brez nadomeščanj.

Ravnatelj je razložil, da je bil problem pri angleščini (dolgotrajna bolniška odsotnost), kjer ni bilo možno hitro dobiti potreben profesorski kader, zato so prilagodili tudi urnik. S profesorjem, ki nadomešča so dijaki zadovoljni.

* Vprašanje je bilo, zakaj glavni odmor ni daljši.

Ravnatelj je razložil, da so se z odmori delno prilagajali situaciji (s podaljšanjem odmora med 2. in 3. šolsko uro in skrajšanjem glavnega odmora za 5 minut) in so to rešitev ohranili, saj se je izkazala kot dobra. Daljši glavni odmor ne planirajo, saj so prakse tudi na drugih šolah pokazale, da to ne prinaša nekih dodatnih prednosti.

* Vprašanje je bilo zakaj se pri informatiki v prvem letniku ne učijo Python-a in zakaj uporabljajo Pišek programski jezik.

Razloženo je bilo, da gre za odločitev strokovnega aktiva in profesoric informatike. Dijaki imajo različne nivoje (pred)znanja in z osnovnim »piškom« se jim odpre možnost učenja programskega razmišljanja.

* Zakaj imajo samo športni oddelki šolo v naravi?

Šola v naravi je del programa v športnih oddelkih. Dijaki drugih oddelkov se jo lahko tudi udeležijo, če imajo opravljene vse obveznosti in se dogovorijo s profesorji.

V preteklosti je že bilo razmišljanje, da bi se izvedle tudi za splošne oddelke in prav v letošnjem šolskem letu je že bila izvedena šola v naravi (za dijake, ki so izkazali željo).

* Vprašanje je bilo, koliko se profesorji posvečajo analizi pisnih testov in pregledu točkovanja.

Razloženo je bilo, da je analiza testov del normalnega procesa in da se izvaja sproti pri/po vsakem testu.

* Kaj se zgodi, če sredi testa profesor ugotovi, da ima test napako.

Razloženo je bilo, da obstajajo različni načini posredovanja in prilagoditve točkovanja, vendar morajo biti vse rešitve v korist dijakov.

* Komentar je bil, da so pri nekaterih predmetih testi predolgi in se jih ne da realizirati. Predvsem, da je v testu premalo osnovnih nalog in preveč za višji nivo, oziroma ocene.

Razloženo je bilo, da morajo biti testi sestavljeni raznoliko in vsebovati tako osnovne in elementarne naloge, kot naloge višjih taksonomskih stopenj. O razmerjih med njimi presoja profesor, pri čemer pa upošteva, da je za doseganje pozitivne ocene potrebno pokazati znanje osnovne ravni.

* Podana je bila pripomba na verbalno komuniciranje profesor – dijak, predvsem iz stališča opravičevanja izostanka dijakov. V sklopu te pripombe je bilo podano vprašanje ali profesor lahko dijaka, ki manjka določeno število ur, brez pogojev vpraša?

Razloženo je bilo, da izostanke opravičuje razrednik. Morebitni dodatni komentarji drugih profesorjev se ne bi smeli zgoditi, saj komentiranje in opravičevanje ur ni v njihovi domeni.

Če ima dijak napovedano/dogovorjeno ocenjevanje in se le temu izogne, profesor določi drugi termin preverjanja.

* Podana je bila pohvala pristopu šole do športnikov in pomoči pri usklajevanju učenja in športa.

Zapisal: Aleš Gros